Diari Oficial de la Generalitat Valenciana


Sumari del DOGV 4694, del 18-02-2004 (2004/1273)

ORDE de 23 de gener de 2004, de la Conselleria de Cultura, Educació i Esport, per la qual s'aprova la Carta de Servicis de l'Institut Valencià d'Art Modern (IVAM).
-------------------------------------------------------------------------------------------------------------------------------------------------------------------

### Dades del document

Número de DOGV
:   4694

Data del DOGV
:   18-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1273


Data del document
:   23-01-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * museu
    * relació administració-administrat
    * ciutadà
    * legislació

ORDE de 23 de gener de 2004, de la Conselleria de Cultura, Educació i Esport, per la qual s'aprova la Carta de Servicis de l'Institut Valencià d'Art Modern (IVAM). [2004/X1273]
  
Vist el projecte de Carta de Servicis de l'Institut Valencià d'Art Modern (IVAM), elevat a esta Conselleria pel seu director gerent, amb el preceptiu informe favorable de la Direcció General d'Administració Autonòmica, i en virtut de les facultats conferides per l'article 12 del Decret 191/2001, de 18 de desembre, del Govern Valencià, pel qual es regulen les Cartes de Servicis de la Generalitat Valenciana,
  
ORDENE
  
Primer
  
Aprovar la Carta de Servicis de l'IVAM, d'acord amb el contingut establit en l'annex d'esta orde.
  
Segon
  
Ordenar la publicació d'esta orde en el Diari Oficial de la Generalitat Valenciana.
  
Tercer
  
Acordar que a partir de la publicació de la present orde en el Diari Oficial de la Generalitat Valenciana, la Carta de Servicis de l'IVAM estiga disponible per al públic a través de l'adreça d'internet www.gva.es en l'apartat de «Servicis al ciutadà» o en www.gva.es/carta. Tot això sense perjuí d'altres accions divulgatives que, si és procedent, s'adopten.
  
València, 23 de gener de 2004
  
El conseller de Cultura, Educació i Esport,
  
ESTEBAN GONZÁLEZ PONS
  
ANNEX
  
CARTA DE SERVICIS DE L'IVAM
  
Compromís institucional
  
L'IVAM és una entitat de dret públic de la Generalitat Valenciana, dedicada a la tutela, foment, difusió i investigació de l'art modern i contemporani, amb tres objectius fonamentals: custòdia, adquisició i presentació de la col·lecció; organització d'exposicions temporals; i desenrotllament d'activitats culturals encaminades al coneixement i difusió de les arts plàstiques internacionals, com ara seminaris, tallers didàctics, servici de biblioteca i investigació i publicacions especialitzades.
  
El nostre compromís amb els ciutadans és millorar la gestió per al gaudi de les col·leccions d'art contemporani, sintetitzant la visió de la història de les imatges d'una manera accessible i ràpida, i ajudant a la seua comprensió amb una adequada informació de tots els aspectes relatius a les arts visuals.
  
Kosme de Barañano
  
Director gerent de l'IVAM
  
DESCRIPCIÓ DEL SERVICI DE L'IVAM
  
El Servici
  
El Institut Valencià d'Art Modern, IVAM, té com a objectiu el desenrotllament de la política cultural de la Generalitat Valenciana en l'àmbit del coneixement, tutela, foment i difusió de l'art modern.
  
Per al compliment dels nostres fins, prestem els servicis següents:
  
1. Adquisició, presentació i investigació dels fons de la Col·lecció.
  
2. Organització d'exposicions temporals.
  
3. Visites guiades.
  
4. Tallers didàctics.
  
5. Biblioteca i Centre de Documentació.
  
6. Publicacions.
  
7. Amics de l'IVAM.
  
8. Beques de formació i perfeccionament.
  
9. Altres activitats culturals: \*Cicles de conferències \* Cicles de cine \* Concerts \* Cursos
  
A més, l'IVAM posa a disposició del públic els servicis de botiga-llibreria, restaurant-cafeteria i la possibilitat de lloguer d'espais.
  
Assumim la responsabilitat d'aconseguir un enriquiment cultural a través de la difusió de l'art del segle XX i XXI.
  
COMPROMISOS CARTA DE SERVICIS DE L'IVAM
  
Difusió de l'art modern:
  
- La programació anual de l'IVAM està disponible amb una antelació mitjana d'un any, incloent data d'inauguració i clausura de les exposicions.
  
- L'IVAM informa del contingut de les exposicions en la seua pàgina web i els visitants amb l'entrega gratuïta de fullets informatius en tres idiomes.
  
- L'IVAM edita un catàleg de cada una de les exposicions temporals, disponible en la llibreria, des del dia de la seua inauguració.
  
- Organitza visites guiades de les exposicions, prèvia reserva amb una setmana d'antelació.
  
- L'IVAM publica anualment un exemplar de la col·lecció IVAM Documents.
  
Flexibilitat i agilitat:
  
- La programació dels tallers didàctics està disponible en la web i en fullets divulgatius a l'inici del curs escolar. S'atenen de forma immediata totes les reserves realitzades presencialment o telefònicament i, en un termini mitjà de 3 dies hàbils, aquelles que es facen per altres mitjans.
  
- L'IVAM atén de forma immediata totes les sol·licituds d'informació del seu fons documental, realitzades presencialment o telefònicament i, en un termini mitjà de 3 dies hàbils, les realitzades per qualsevol altre mitjà.
  
- L'IVAM respon tots els suggeriments per escrit i en l'idioma en què es reben, en un termini mitjà inferior a 15 dies hàbils.
  
Transparència
  
- Podrà seguir el grau de compliment dels indicadors de qualitat del servici en la pàgina www.ivam.es o en www.gva.es/carta
  
AJUDE'NS A PRESTAR UN MILLOR SERVICI
  
- Si té qualsevol problema amb el nostre servici o desitja formular suggeriments, li preguem que empre els impresos que, a l'efecte, trobarà a les nostres instal·lacions.
  
NÚMERO DE TELÈFON IVAM
  
Telèfon d'informació i atenció al client
  
96 386 30 00
  
Horari del Museu
  
D'octubre a maig, de dimarts a diumenge
  
De 10.00 a 20.00 h.
  
De juny a setembre, de dimarts a diumenge
  
De 10.00 a 22.00 h.
  
Dilluns: tancat.